En 1816 i hai constancia d'una Reyal Orden dictada per lo rei Ferrando VII con calendata de 31 de mayo de 1816 que exposa que la villa de Mequinenza solicita a lo rei meter-la baixo lo suyo real dominio. Lo día 10 de chinero de 1819 lo corregidor de la ciudat de Fraga pasó a las casas de lo Concello y a la suya Sala Capitular pa fer complir la Reyal Orden a traviés de la quala la villa y la suya plaza pasaban a estar incorporadas a la Reyal Corona. Lo duque de Medinaceli, anterior propietario, exichió a la corona diversas compensacions como dar posesión d'un forno de pan de cocer, de quantas dehesas, treudos, dreitos a participacions de furtas y diezmos, sinyalando que lo senyorío sobre la villa de Mequinenza y lo castiello no perteneixeban mas que a la Corona. Lo castiello de Mequinenza heba quedau en un estau d'abandono important con a espaldadura de los suyos teitos y parte de las suyas murallas.